AMATA:ยอดขายที่ดินใหม่ยังไม่ฟื้นตัวแนะนำ”ถือ”ราคาเป้าหมาย 11.90 บาท
AMATA:ยอดขายที่ดินใหม่ยังไม่ฟื้นตัวแนะนำ"ถือ"ราคาเป้าหมาย 11.90 บาท
2 ธ.ค. 2559

บล.ซีไอเอ็มบี ระบุในบทวิเคราะห์วันนี้ (2 ธ.ค.) ว่า บริษัท อมตะ คอร์ปอเรชัน จำกัด (มหาชน) หรือ AMATA ประมาณการยอดขายที่ดินใหม่อยู่ที่ 625 ไร่ในปี 59 และ 800 ไร่ในปี 60 เทียบกับเป้าของ AMATA ที่ปีละ 1,000 ไร่
AMATA มี backlog ยอดขายที่ดินใหม่มูลค่า 2.4 พันล้านบาท ณ สิ้นไตรมาส 3/59 ซึ่งจะรับรู้เป็นรายได้ประมาณ 35-40% ใน ไตรมาส 4/59 ส่วนHigh-Tech park น่าจะเริ่มสร้างรายได้ในปี 61 หรือเลื่อนจากกำหนดเดิม 6 เดือนเพราะการดำเนินการเรื่องค่าทดแทนที่ดินล่าช้า
คงคำแนะนำ “ถือ” ที่ราคาเป้าหมาย 11.90 บาท เนื่องจาก presales ยังมีแนวโน้มซบเซา  Downside risk ต่อคำแนะนำคือการโอนกรรมสิทธิ์ที่ดินชะลอตัวกว่าที่คาดการณ์ไว้ ขณะที่ upside risk คือการขายโรงงานให้เช่าที่มีพื้นที่เช่า 50,000 ตรม. ให้กับ REIT ในปี 60